b'\n_START_ARTICLE_\nHenryk Arctowskin tutkimusasema\n_START_PARAGRAPH_\nArctowskin asema on puolalainen tutkimusasema Kuningas Yrj\xc3\xb6n saarella Etel\xc3\xa4isiss\xc3\xa4 Shetlandsaarissa l\xc3\xa4hell\xc3\xa4 Etel\xc3\xa4mantereen rannikkoa._NEWLINE_Asema on nimetty puolalaisen tiedemiehen Henryk Arctowskin mukaan. 26. helmikuuta 1977 perustettua tutkimusasemaa yll\xc3\xa4pit\xc3\xa4\xc3\xa4 Puolan tiedeakatemia. Aseman p\xc3\xa4\xc3\xa4tutkimuskohteet ovat biologia, meritiede, geologia, geomorfologia, glasiologia, meteorologia, klimatologia, seismologia, magnetismi ja ekologia._NEWLINE_Arctowskin tutkimusasema on Antarktiksen vieraillumpia asemia helpon sijaintinsa ja henkil\xc3\xb6kunnan vieraanvaraisuuden vuoksi. Tutkimusasema voi majoittaa kes\xc3\xa4isin 70 henke\xc3\xa4 ja talvisin 20 henke\xc3\xa4.'